
Avaliku ürituse „Avon suvekaravan” 
loa taotluse rahuldamine
1. Asjaolud ja menetluse käik

Avon Eesti OÜ taotleb luba avaliku ürituse „Avon suvekaravan” läbiviimiseks 22. juulil 2010.a.  Narva Fama keskuse ees (Tallinna mnt. 19c). Ürituse eesmärk on reklaamida Avoni tooteid ja esitleda teenimisvõimalusi.

Ürituse sisu ja ajakava:

14:30-15:10 Avoni veoauto koos helitehnikaga sõidab linnas ringi. Auto mõõdud on järgmised: kõrgus - 3.54 m, pikkus -7,00 m, laius - 2,02 m, kaal - 2050 kg. Auto pilt on lisatud kirjale.

15:10-18:00 Auto teeb peatuse Fama keskuse parklas. Paigaldatakse väikesed ümmargused lauad ja riiulid koos Avoni toodetega. 
Kohapeal jagatakse Avoni shampoonide näidiseid, flaiereid ja õhupalle. Tutvustatakse Avoni tooteid ja räägitakse teenimisvõimalustest. Huvitatutelt kogutakse kontaktandmeid. 
Ürituse lõppedes garanteerib Avon Eesti OÜ puhtuse ja korra.
Tulenevalt ülaltoodust ning Narva Linnavolikogu 06.03.2008.a määrusest nr 18 „Avaliku korra eeskiri” taotleb Avon Eesti OÜ korraldamiseks avaliku ürituse loa taotluse rahuldamist.
 
2. Õiguslikud alused

Kohaliku omavalitsuse korralduse seaduse § 30 lõige 1 punkti 4 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 06.03.2008.a. vastu võetud määruse nr 18 „Narva linna avaliku korra eeskiri” § 11 lõikes 1 sätestatule avaliku ürituse luba vormistatakse Narva Linnavalitsuse korraldusena, millega rahuldatakse loa taotlus.

3. Otsus
3.1. Rahuldada Avon Eesti OÜ taotlus avaliku ürituse „Avon suvekaravan” läbiviimiseks. 

3.2. Avaliku ürituse korraldajaks on Avon Eesti OÜ (registrikood 10649173, asukohaga Maakri 19/21, Tallinn, 10145).
3.3. Reklaamürituse läbiviimise kohaks on Fama kaubakeskuse esine plats (asukohaga Tallinna mnt. 19c, Narva, 20303).
3.4. Avalik üritus toimub 22.07.2010.a., algab kell 14.30 ning lõpeb kell 18.00.
3.5. Avaliku ürituse läbiviimisel tuleb järgida Narva Linnavolikogu 06.03.2008.a määrusega nr 16 „Narva linna heakorra eeskiri“ ja Narva Linnavolikogu 06.03.2008.a määrusega nr 18 „Narva linna avaliku korra eeskiri” kehtestatud nõudeid.
4. Rakendussätted

4.1. Narva Linnavalitsuse Linnavara- ja Majandusametil teha korraldus teatavaks  Avon Eesti OÜ (registrikood 10649173, aadress Maakri 19/21, Tallinn, 10145)
4.2. Korraldus jõustub teatavakstegemisest. 
4.3. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

